Publication: Magyar Közlöny
Issue: MK-1999-5 (Year: 1999, Number: 5)
Era: 1990-2004
Section: a 9/1999. (I. 27.) FVM rendelethez
Paragraph Index: 84

a 9/1999. (I. 27.) FVM rendelethez Az állatok mozgatására és a vágóhídon történő elszállásolására vonatkozó előírások 1. Általános előírások 1.1. Valamennyi vágóhídnak rendelkeznie kell megfelelő berendezéssel és felszereléssel az állatoknak a szállítóeszközökről történő lerakodásához. 1.2. Az állatokat megérkezésük után a lehető legrövidebb időn belül ki kell rakni. Amennyiben a késedelem elkerülhetetlen, az állatokat védeni kell az időjárási szélsőségektől, és részükre megfelelő szellőzésről kell gondoskodni. 1.3. Azokat az állatokat, amelyek fajuk, nemük, koruk vagy származásuk következtében kárt okozhatnak egymásban, el kell különíteni, és el kell zárni egymástól. 1.4. Az állatokat meg kell védeni a kedvezőtlen időjárási viszonyoktól. Amennyiben nyirkos időjárásban magas hő- 1999/5. szám mérsékletnek voltak kitéve, akkor az állatokat megfelelő módon le kell hűteni. 1.5. Legalább reggelenként és esténként ellenőrizni kell az állatok kondícióját és egészségi állapotát. 1.6. Azokat az állatokat, amelyeken a szállítás alatt, vagy a vágóhídra való megérkezéskor fájdalom vagy szenvedés jelei mutatkoztak, továbbá a szopós állatokat — egyéb vonatkozó előírások betartása mellett — azonnal le kell vágni. Ha ez nem lehetséges, úgy ezeket az állatokat el kell különíteni, és lehetőleg mielőbb, de legalább két órán belül le kell vágni. A járásképtelen állatokat nem szabad a levágás helyére vonszolni, hanem ott kell levágni, ahol fekszenek, vagy amennyiben lehetséges és az nem jár együtt felesleges fájdalommal, ezeket targoncán vagy mozgatható kocsin a kényszervágás helyére kell szállítani. 2. A nem konténerben szállított állatokra vonatkozó előírások 2.1. Az állatkirakodó berendezést csúszásmentes padozattal kell kiképezni és, ha szükséges, oldalsó védelemmel kell ellátni. A rámpákat, hidakat, valamint le- és felhajtó utakat, folyosókat oldalakkal, korlátokkal vagy egyéb védelemmel kell ellátni, illetve felszerelni, hogy megakadályozzák az állatok elesését, sérülését. A kijárati és bejárati rámpákat a lehető legkisebb lejtéssel kell kialakítani. 2.2. A kirakás alatt ügyelni kell arra, hogy az állatokat ne ijesszék meg, ne izgassák vagy ne ingereljék, továbbá biztosítani kell azt, nehogy elessenek. Az állatokat nem szabad fejüknél, szarvuknál, fülüknél, lábuknál, farkuknál, vagy szőrzetüknél fogva oly módon felemelni, hogy az felesleges fájdalmat vagy szenvedést okozzon. Amikor szükséges, az állatokat egyenként kell vezetni. 2.3. Az állatokat óvatosan kell mozgatni. A felhajtó utakat úgy kell kiképezni, hogy az állatok sérülésének a veszélye minimális legyen, továbbá úgy kell elrendezni, hogy kihasználják az állatok csoportos közlekedésre való hajlamát. Az állatok terelésére, ösztökélésére szolgáló eszközöket csak kizárólag erre a célra, és amennyiben szükséges, csak rövid időszakokra szabad felhasználni. Az áramütéssel járó eszközöket kizárólag olyan felnőtt szarvasmarháknál vagy sertéseknél lehet alkalmazni, amelyek nem hajlandók megmozdulni, és csak akkor, ha a két másodpercnél rövidebb ideig tartó áramütések megfelelően eloszlanak az állatok testén, továbbá, ha az állatokkal szemben van az a helyiség, ahová be kell menniük. Az ilyen áramütések csak a hátulsó testrészek izomzatán alkalmazhatók. 2.4. Az állatokat nem szabad megütni, sem megnyomni a test különösen érzékeny részeit. Különösen nem szabad az állatok farkát meghúzni, megcsavarni, vagy megtörni, és nem szabad a szemükbe nyúlni. Verés és rúgás nem alkalmazható. 2.5. Az állatokat csak abban az esetben szabad a levágás helyére vinni, ha azok azonnal levághatók. Ha közvetlenül a megérkezés után nem kerül sor a levágásra, úgy az állatokat el kell szállásolni. 2.6. A vágóhidakat elegendő számú karámmal kell felszerelni az állatok megfelelő elszállásolásához, védelmet nyújtva a kedvezőtlen időjárási hatások ellen. 2.7. A külön jogszabályokban meghatározott, vonatkozó előírások megtartásán kívül az állatszállásoknak, istállóknak rendelkezniük kell: — olyan padozattal, amely minimálisra csökkenti a csúszás veszélyét, és nem okoz sérülést az azzal érintkezésbe kerülő állatoknak, — megfelelő szellőzéssel, figyelembe véve a várható hőmérsékleti és páratartalmi szélsőségeket; ahol mesterséges szellőztetésre van szükség, a szellőztető berendezés meghibásodása esetére soron kívüli tartalékkészülékről kell gondoskodni, — megfelelő erősségű mesterséges megvilágítással, amely lehetővé teszi az állatok mindenkori ellenőrzését. Ha szükséges, megfelelő tartalékvilágítással is rendelkezni kell, — ahol szükséges, az állatok lekötéséhez szükséges berendezéssel, — ahol szükséges, megfelelő alomkészlettel az éjszakára elszállásolt állatok részére. 2.8. Ahol a hivatkozott istállókon kívül a vágóhidak természetes védelem vagy árnyék nélküli nyitott karámokkal is rendelkeznek, gondoskodni kell a kedvezőtlen időjárás elleni megfelelő védelemről. Ezeket a nyitott karámokat úgy kell működtetni, hogy az állatok ne legyenek fizikai, kémiai vagy egyéb egészségkárosító veszélyeknek kitéve. 2.9. Azoknak az állatoknak, amelyeket érkeztetésük után nem visznek azonnal a vágás helyére, ivóvizet kell biztosítani olyan megoldással, hogy ahhoz mindenkor hozzáférhessenek. Azokat az állatokat, amelyeket érkeztetésük után nyolc órán belül nem vágnak le, szükség szerint, de nyolc óra elteltével feltétlenül itatni, tizenkét óra elteltével etetni kell, megfelelő időközökben, csökkentett mennyiségű takarmány adásával. 2.10. Azokat az állatokat, amelyeket tizenkét órán át vagy ennél hosszabb ideig a vágóhídon tartanak, el kell szállásolni, és ahol célszerű, úgy kikötni, hogy nehézség nélkül lefekhessenek. 1999/5. szám 3. A konténerekben szállított állatokra vonatkozó előírások 3.1. Azokat a konténereket, amelyekben állatokat szállítanak, óvatosan kell mozgatni, azokat nem szabad dobálni, feldönteni, vagy leejteni. Ahol lehetőség van rá, a konténereket vízszintesen és gépi úton kell felrakni, és lerakni. 3.2. A perforált vagy rugalmas fenékkel rendelkező konténerekben szállított állatokat különös óvatossággal kell kirakni, nehogy megsérüljenek. Ahol célszerű, az állatokat egyenként kell kirakni a konténerekből. 3.3. A konténerekben szállított állatokat a lehető legrövidebb időn belül le kell vágni, ettől eltérő esetben, ha szükséges, az állatokat meg kell itatni és etetni a 2.9. pontban foglaltak szerint. 4. Az állatok etetésére és itatására az Állategészségügyi Szabályzat rendelkezései az irányadók.

Source: https://magyarkozlony.hu/hivatalos-lapok/0397fe0af80975bdcc6b029fb5af48b1865aa76b/dokumentumok/273786f115ddd0fc90d9686915b72ac6bc4db581/letoltes